*Projekts*

LATVIJAS REPUBLIKAS MINISTRU KABINETS

2015.gada \_\_\_.\_\_\_\_\_\_\_\_\_\_\_ Rīkojums Nr. \_\_

Rīgā (prot. Nr.\_\_\_\_ \_\_\_\_.§)

**Par Latvijas Universitātes aģentūras „Latvijas Universitātes Matemātikas un informātikas institūts” pārveidi**

1. Saskaņā ar Zinātniskās darbības likuma 21.5 panta pirmo daļu un pārejas noteikumu 19.punktu, pamatojoties uz Latvijas Universitātes Senāta 2013.gada 28.oktobra lēmumu Nr.18 “Par LU aģentūras – zinātniskā institūta “LU Matemātikas un informātikas institūts” statusa maiņu”, pārveidot Latvijas Universitātes aģentūru – „Latvijas Universitātes Matemātikas un informātikas institūts” (turpmāk – aģentūra) par Latvijas Universitātes zinātnisko institūtu – atvasinātu publisku personu „Latvijas Universitātes Matemātikas un informātikas institūts” (turpmāk – institūts) un nodot to Latvijas Universitātes pārraudzībā.

2. Ar pārveidi saistītos izdevumus segt no aģentūras finanšu līdzekļiem.

3. Noteikt, ka institūts ir aģentūras funkciju, tiesību, saistību, prasību, bilancē esošās mantas, lietvedības un arhīva pārņēmējs. Šajā punktā minēto mantu aģentūra nodod institūta valdījumā.

4. Institūta funkcijas ir:

4.1. zinātniskās darbības īstenošana, kā arī zinātniskās kvalifikācijas iegūšana un pilnveidošana matemātikas, datorzinātnes, informāciju tehnoloģiju, elektronisko sakaru, kā arī pētījumu un inovatīvu darbību starpnozaru jomā;

4.2. Latvijas Universitātes, nacionālo un starptautisko, teorētisko un praktisko pētījumu projektu sagatavošana, pieteikšana un īstenošana matemātikas, datorzinātnes, informāciju tehnoloģiju, elektronisko sakaru jomā, kā arī pētījumu un inovatīvu darbību starpnozaru jomā;

 4.3. savstarpēja sadarbība ar Latvijas Universitātes atbilstīgo studiju programmu padomēm kvalitatīva studiju procesa īstenošanā matemātikas, datorzinātnes, informāciju tehnoloģiju un elektronisko sakaru jomā, kā arī pētījumu un inovatīvu darbību starpnozaru jomā;

4.4. publisku pakalpojumu sniegšana Latvijas un ārvalstu pasūtītājiem matemātikas, datorzinātnes, informāciju tehnoloģiju, elektronisko sakaru jomā, kā arī pētījumu un inovatīvu darbību starpnozaru jomā;

4.5.zinātnisko konferenču organizēšana, izdevējdarbība, reklāma, zinātnisko sasniegumu popularizēšana un sabiedrības izglītošana matemātikas, datorzinātnes, informāciju tehnoloģiju, elektronisko sakaru jomā, kā arī pētījumu un inovatīvu darbību starpnozaru jomā;

4.6. priekšlikumu sagatavošana un sniegšana valsts prioritāšu veidošanā zinātnē, augstākajā izglītībā un inovācijās matemātikas, datorzinātnes, informāciju tehnoloģiju, elektronisko sakaru jomā, kā arī pētījumu un inovatīvu darbību starpnozaru jomā.

Ministru prezidente Laimdota Straujuma

Izglītības un zinātnes ministre Mārīte Seile

Iesniedzējs:

Izglītības un zinātnes ministre Mārīte Seile

Vizē:

Valsts sekretāre Līga Lejiņa

02.11.2015. 15:51

323

Depkovska, 67047772

anita.depkovska@izm.gov.lv